text: Risiko for kø
  25 januar 2013 kl. 11.50
  Fra mandag er der stor risiko for kø-kørsel på Vejlefjordbroen. Endnu et spor lukkes på grund af vejarbejde.
  Et af de nordgående spor på Vejlefjordbroen bliver spærret fra mandag klokken 20.00 og frem til sommer.
  Dermed er der nu to spor lukket på broen, hvilket forøger risikoen for kø-kørsel drastisk.
  Lukningen af de to spor skyldes, at der skal monteres vind- og støjskærme på broen.
  Der indføres en hastighedsbegrænsning på broen på 80 km/t.
  Vejarbejdet forventes færdigt til juni.
  